athugasemdir

DRÖG AÐ REGLUGERÐ UM HROGNKELSAVEIÐAR

Mál nr. 328/2019

*Jæja góðir hálsar. Aflamark grásleppu er það sem koma skal. Tek ofan fyrir ráðherra að reyna að koma böndum á þennan anga fiskveiðistjórnunarkerfisins; með því að koma grásleppunni í aflamark líkt og öðrum tegundum. Stjórnkerfi grásleppuveiða hefur verið í molum meira og minna undanfarinn áratug eða svo. Það vita þeir sem vilja.*

**Hér koma athugasemdir frá undirrituðum:**

Tillögur / nýmæli, vinnuhópsins við reglugerðina eru vægast sagt afar óheppilegar; og ekki á vetur setjandi...nema helst þann er fortíðinni tilheyrir.

**Aflamarkið myndi að mestu dekka greinar 1.-3.** og hafi þeir þá leyfi sem fá úthlutuðu aflamarki 1. sept ár hvert í upphafi fiskveiðiársins. Veiðitímabilið gæti hafist á bilinu 1. - 20. mars ár hvert og ramminn væri u.þ.b. 2 mánuðir. Dagafjöldakerfið úr sögunni og heimilt að draga net úr sjó án skerðingar þegar brælur ganga í garð.

Sérstakar tilkynningar fram í tímann til Fiskistofu um upphafsdaga þegar allra veðra er von og helgardagar í spilinu eru úreltar í nútímatækni. Menn geta ekki róið í samræmi við opnunartíma Fiskistofu, með fullri virðingu fyrir þeirri stofnun.

**Greinar 4. og 5:** Einföldum kerfið með aflamarkinu og leyfum bátunum að þróast allt að 15 tonnum í stærð og millifærslur aflamarks heimilaðar og sambærilegar öðrum tegundum. Hagræðing skapast, öryggi eykst og einingarnar verða betri.

**Grein 6:**"Óheimilt er að stunda aðrar veiðar en hrongkelsaveiðar í sömu veiðiferð" - en samt eiga menn að tryggja að til séu aflaheimildir fyrir meðafla. Mótsögn. Einhverja lausn þarf að finna á þessu ef vandamál telst og virðist sem svo að VS möguleikinn dugi sumpart ekki til og þurfi að stækka. Það ætti að vera win-win fyrir stjórnvöld og fjársvelta Hafrannsóknarstofnun að þeirra eigin mati. Hækka VS hlutfallið. Einfaldasta leiðin og skilvirkasta. Tvímælalaust besta leiðin í stöðunni og árferðinu.Það kann ekki góðri lukki að stýra að ætla að knésetja litlar útgerðir með því ofur-eftirliti sem boðaðer og á þeirra kostnað. Nokkuð öruggt að menn reyna að forðast meðafla eins og heitan eldinn; þarsem hann kemur strax í veg fyrir frekari grásleppuveiði og stórskemmir netin.

**Grein 7:** Engar athugasemdir um veiðitíma og merkingar.

**Grein 8:** Vitjun neta. Engar athugasemdir nema að því marki að þetta er orðið yfirdrifið í festu og getur skapað hættu. Það á heldur ekki að þurfa að tilkynna Fiskistofu sérstaklega um slíkar veðurhamlanir sem geta auðveldlega staðið þannig að ekki takist að draga öll net á 3. sólarhringa fresti - menn eru algerlega aðn gera sitt besta á hverjum tíma miðað við aðstæður. Hæpið að gera það tilkynningaskylt.....

**Grein 9:** Netalagnir. Algerlega óboðlegt að fækka netum um helming og fara aftur til fortíðar með einn mann á hverjum bát. Fækka störfum; fjölga væntanlega slysum os.frv. Núverandi netafjöldi er ásættanlegur og ekkert sem kallar á fækkun neta með tilheyrandi auknum kostnaði og óhagræði. Þvert á móti.

**Greinar 10. - 13:** Engar teljandi athugasemdir.

**Grein 45:** Gildistaka. Geri ráð fyrir að þessar tillögur / nýmæli, öðlist ekki gildi með reglugerð á árinu 2020 og í staðinn verði hægt að sammælast um aflamark á komandi fiskveiðiári. Vinnan og orkan fari í að snikka til aflamarksfrumvarp í grásleppu - þannig að allir geti vel við unað; langflestir !!

**Húsavík 14.01.2020.**

*Virðingarfyllst*

Stefán Guðmundsson útgm. Aþenu ÞH 505